
Выходит в каждый четверг. 


(ело мусит само дбати о своє здоровле. 


Жиєме в часах, коли труд поодинокого че- 
ловіка не може обезпечити его и вто родины. 
Гваранцию добробыта дав аж лучный труд ці- 
лых мас людей, котры лучат ся разом в коо- 
ператывы и такым способом запевняют своим 
членам добрый фабрычный товар по низкых 
цінах и уцтивы ціны за рольны продукты. 

Аж втотчас, коли селянина не выкористат 
никто при продажи и при купні. може он бы- 
ти певный. же при ощадности и вытревалом 
и умлом труді осягне он со своєго господар- 
ства выстарчаючи на. прокормленє своих ро- 
ДИН ‘ДОХОДЫ. 

Зрозуміли тото многы селяне и с каждым 
роком повстают по селах новы кооператывы. 
Многы кооператывы росполатают уж ғеликы- 
ма общественныма капиталами и опановали 
сельску тортовлю и промысл, котры давние 
експльоатовали ріжны спекулянты. 

Кооператывы хоронят селянина перед ма- 


терияльныма втратами и обезпечают єму луч-. 


шу и певнійшу будучность. Прото тыж и се- 
лянин зачинат цінити кооператывну акцию и 
относит ся до ней доброжелательно. 

Лем оден род кооператывов ест у нас со- 
всем занедбаный, а навіт аж и незнаный. бст 
то кооператыв здоровля. Люды, котры напря- 
тают всі свои силы для материяльного добра, 
забывают о найбольшом богатетві челов ка, я- 
кым ест здоровле и не робят нич для поддер- 
жаня своих сил. Населене по селах жиє ча- 
сто в тїсных и нездоровых поміщенях, прини- 
мат невыстарчаючий корм, а в случаях хворо- 
ты, не має ани лікара, ани лікарств, ани жа- 
дной фаховой опекы. Через тот недостаток у- 
мерат много людей, особенно дітей, а много 
также не розвиват ся нормально и в резуль- 
таті маме много калік и недорозвиненых. 

Творцом кооператывов здоровля вст др. 
Гавриил Коича с Югославии. В Польщі 6ст 
всього оден кооператыв здоровля основаный 
через управителя Народного Универсытета в 
Гатях в селі Марков! пшеворского повіта. Ціль 
того кооператыва вст поднести стан здоровля 
серед членов и сотрудничати в их культурном 
розвитю. 

Кооператыв дав своим членам на случай 


хвороты дешеву. лікарску помоч и лікы по 
зниженой ціні, помагат членам до покупкы 
предметов. потребных до поднесеня здоровля, 
основув и удержув заведеня для ратованя здо- 
ровля, уділят членам на случай смерти пожи- 
чок, або иншой помочи и дбає о гигивничны 
условия серед членов. 

Членом кооператыва може быти каждый, 
кто. вилатит- 50 гр. вписового и 10 зл. уділу. 
С лікарской помочи користат ціла родина чле- 
на и доматины, котры сут на удержаню члена. 

Так приблизительно представлят ся ста- 
тут кооператыва здоровля. Закладают 60 се- 


Рок ІҮ, 


т 
Пренумерата в краю: 
80 трошей місячно, 
80 Ы: квартально, 
1.50 ? полрочно, 
3 зл. рочно. 


В Амерыці: 1 дол. рочно. 


| В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., 1% сто- 
роны 60 зл., '/ч стороны 35 зл., 
з стор. 20 зл., 1/16 стор. 10 зл.; 
оголошеня малы за 1 мм. 20 тр., 
в тексті 30 гр., перед текстом 
40 тр. При місячном и долшом 
оголошеню значна знижка. 


Конто чекове Нр. 404.155. 
Н 


ићи 
Редакция и администрация в Крыниці. — Адрес „Лемко“ Крыница. 


ляне власныма силами, але за тых пару зло- 
тых обезпечают собі. на случай хвороты лі- 
карску помоч и лікы по зниженой ціні. Кромі 
того лікар уділят безплатно фаховых 
беременным женам и опекуєв ся 
дітей. 


порад 
здоровлєм 


Кооператывы тоты закладат ся для киль- 
кох доокрестных сел (у нас можна бы было 
закладати: их для каждой гмины). Выдаток 
невеликый, а помоч выдатна, бо килькож то 
людей умерат перед часом по селах. Килько - 
то малых діточок отходит от нас лем прото, же 
мати не може позволити собі на спроваджене 
с далекого міста лїкара, а сама. не знає як. по- 
мочи дітин) ! 


Якы опасности грозят совітской власти. 


Знаный францускый економист Люсен 
Роме, котрый вернул недавно с подорожи на 
Далекый Всход, описал в газеті ‚„Фигаро” свои 


спостереженя о справах азиятско - европей- 
скых и о опасностях; якы грозят совітской 
власти. 


Ромє пише, же Совітам грозят три опа- 
сности: со стороны Японии, со стороны Німеч- 
чины и от внутренной опозыции. 

Дві перши сут военного характера и меже 
нима 6ст тота ріжница, же с Япониом Росия 
сусідує безпосередно, а от Німеччины вст Ро- 
сия отділена Польщом. Прото тыж на трани- 
цах Японии мусят Совіты держати сильну ар- 
мию, котра, як пише Ромб, вст лучше заосмо- 
трена и сильнійша, от армии японской. 

На запад: Совіты старают ся усунути н1- 
мецқу опасность и тому принимают живу у- 
часть в европейской политыці, штобы пара- 
лижовати свободу німецкой акции. Кром! того 
ведут они сильну комунистычну пропаганду 
так в самой Німеччині, як и в краях, окружа- 
ючих Німеччину и страшат Гитлера, же в слу- 
чаю войны комунивм выбухне в самой Німеч- 
чині. р 

Найповажнійша,. опасность грозит однак 
совітской, власти со стороны опозыции, котра 
по убийств! Кирова ширит ся штораз сильній- 
ше во внутрі самой партии. От того часу со- 
вітска власть жиє в страху и ту належит гля- 


дати обясненя всім процесам и розстрілам. 
Оталинске правительство глядат тепер попу- 
лярности поза комунистычном партиом и то- 
му иде оно тепер на руку такым стремленям, 
котры до недавна преслїдовано и давлено. Ро- 
мє пише, же мусит там дойти и до переміны 
аграрной (рольной) политыкы. 

С того видно, же тлавары совітской вла- 
сти сами переконуют ся, же комунизм в прак- 
тыці приносит лем біду и нужду. 


а Ч А н анана а аа ааа н 

Надвыжка державного буджета. Рок буд- 
жетный 1936/37 замкнено надвыжком прихо- 
дов над выдатками в высоті около 2 милионы 
400 тысяч злотых. Результат тот належит за- 
вдячити не лем приростови скарбовых дохо- 
дов, але также поважным ощадностям. Мини- 
стер финансов поручил урядам, штобы и в те- 
кучом року тосподаровали с таком самом 0- 
щадностю. 
анн аа 

Всі місцевости над Попрадом достанут е- 
лектрычне світло. Державна фабрыка, азотных 
звязей в Мосцицах почала перетігати проводы 
електрычны с Мосциц до Нового Санча. В Но- 
вом Санчі заложено уж перши урядженя. Про- 
воды будут тягнути через Новый Санч и цілу 
долину Попрада так, же буде можна дати е- 
лектрычне світло воім надпопрадскым місце- 
востям. 


Стр. 2. 


ПЗЕ." 


Баскы — найстарший народ в Европі — воюют. 
о свои права. 


Послідны вісти с Испании голосят, же 
повстанчи войска посунули ся на полночи на 
баскийском фронті и же наближают ся до сто- 
лицы басков, Бильбао. Газеты упоминают 0 
республиці баскийской и о басвийском войску. 
С того выходило бы, же баскы сут отрубным 
народом и тїк вест в дійствительности. 

Баскы сут народом отрубным от испанцов 
и далеко от него старшим, бо уходят за най- 
старший народ в Европі. 

Як відомо с истории, ріжны народы про- 
валяли ся через Европу и одны другых вы- 
перали и мїшали ся взаимно. Одны баскы жи- 
ли от тысячей літ в недоступных горах Пиреней 
и жиют там до тепер. Перед испанцами вла- 
діли на полуострові Пиренейском римляне, пе- 
ред римлянами — картагинцы, перед нима — 
иберы, народ мало знаный, але ище перед н- 
берами жили там баскы. 

Коли перед 5-тысячами лім вдерли ся до 
Пиренеев иберы, застали там уж басков, ко- 
трых не потрафили уярмити. Старе баскийске 
преданв говорит, же баскы пришли с острова, 
котрый закрыла вода. бели тото преданє опер- 
те на правді, то може быти, же они походят 
с легендарной суши Атлянтыды, котра перед 
віками мала запасти ся в море. 

Баскы жиют в полночной части Испании, 
над заливом Бискайскым, далеко от головных 
дорог, котрыма подорожовали давно народы в 
Европі и віроятно тому заховали ся до тепер. 
Головны их міста Бильбао и Сан Себастиян, 
в котрых бесідуют по испанскы. Баскийскым 
языком говорит лем населене сел. Баскы на- 
зывают себе евскерами, а свой язык — евске- 
ра. Язык тот не вст зближеный до жадного 
европейского языка, ани до жадного языка 
світового и тот факт вст найбольшом затад- 
ком походженя басков. 

Баскы мают скору снідо - червеняву, ве- 
ликы носы, лица сухы. Припоминают они кус 
червеноскорых индиян, кус старинных егип- 
тиян, кус жителей Корсыкы и францускых 
бретонцов. 

Вах их ест около 700 тысяч, с того 550 
тысяч в Испании, а 150 тысяч во Франции. 
Поволи число их мал! и на пограничах вына- 
родовляют ся. 

бст то народ трудолюбивый о высокой 
культурі. Сут храбры, вытревалы и уперты. 
Отличают ся великом рёлигиозностю и привя- 
занєм до католицкой віры. 

Тот малый народ хоче жити. Тепер под- 
нес голову. користаючи с домашной войны в 
Испании и хоче выбороти свою державность, 
котру мал за давных часов. В середных віках 
баскы прилучили ся до испанского княжества 
Каттылі, а пак ввошли в склад королевства 
Испании. 

В р. 1876. утратили баскы свои права и 
привилегии. Баскы от того часу домагали ся 
при каждой случайности своих старых прав. 
Тепер бют ся они против повстанцов, бо ма- 
дрытске правительство прирекло привернути 
им давны права. Повстанцы не терпят басков. 
Ятрит их тото, же баскы оголосили власну рес- 
публику и же поддержуют мадрытске прави- 
тельство. Недавно повстанцы заняли одно с го- 
ловных міст — Сан Себастиян, тепер идут бои 
о Бильбао. 

Незадолго увидиме, якый буде дальший 
результат боєв на том фронті и яка судьба 
встрітит окончательно тот найстарший народ 


в Европі, котрый, хоц невеликый и не має вла- 
сной литературы ани штукы, хоче однак жи- 
ти власным житєм и бє ся храбро за свои на- 
циональны права. 


Незвычайны дорогы 
льосу. 


Незнаны сут дорогы, по котрых ходит сча- 
ств. Доказом того ест незвычайна история се- 
лянкы Сандецкой с Медзешина коло Варшавы. 

Перед святами Рождества Христового 
Сандецка приіхала до Варшавы и згубила ту 
ручну торбинку. В торбинці находил ся льос 
державной льотереи. На другый день, пере- 
глядаючи табелю выграных, довідала ся она, 
же на вй льос припала выграна в сумі 50 тисяч 
злотых. 

Сандецка внесла до льотереи застережене, 
штобы никому не выплачено выграной, але са- 
ма также не могла достати грошей, бо припис 
говорит выразно, што штобы достати гроши, 
треба предявити льос, при том, если не пред- 
ложит ся льосу до выплаты в продолженю 
4-ох месяцов, то льос тратит свою вартость. 

Термин тот минал в другой половин? квіт- 
ня. И ту именно стала ся річ цікава. На оден 
день перед уплывом термину М. Барчевскый, 
ловячи рыбу на удку в Вислі, вытягнул с во- 
ды торбинку и нашол в ней льос. „Льос занес 
до колектуры и одна урядничка похала за- 
раз до Сандецкой, котра в послідном момент! 
подняла выграны гроши. 

Счастливого рыбака жде щедра “наторода. 
Сандецка аж по найденю припомнула собі, же 
торбинку згубила, переходячи через мост Кер- 
бедя в Варшаві. 
“ААА 


НАЙБОЛЬШИ ГОТЕЛІ. 


Найбольши готелі на світі сут в Ню-Йорку. 
До Ню-Йорку приізжат денно перешло 300.000 
людей и то ест причином великого розроста го- 
телевого промысла. Притом техника будовы го- 
телей выспециализовала ся небывало. Готель 
о 5-0х тысячах комнат и 3000-ах ванєн не вст 
в Ню-Йорку ничим дивным. 

Готелевы комнаты сут малы, о высоті до 
з м. Отіны сут мальованы олійном фарбом, 
штобы можна было их змывати. Комнаты до 
купаня маленькы, але уряджены образцово. 
В каждой комнат! вст телефон. Нарочны лямп- 
кы повідомляют гостя, же на долині ест до не- 
го лист або пакунок, а если гость потисне от- 
вітный дзвонок, то в 3-0х минутах достав по- 
сылку до комнаты. Каждый гость достає рано 
газету, килька ріжных мыл, пера и колекцию 
листового паперу без окремой доплаты. Корес- 
понденцийны карткы с видом готеля оплачат 
сам заряд готелю, бо уважат, же гость робит 
ему прислугу, бо му вырабят рекляму. Готелі 
обслугуют винды. Никто не ходит п:ше по схо- 
дах, особенно на гору. 

Великы готелі мают в пивницах воличез- 
ны механичны пральні, в котрых пере ся про- 
стыні, ручникы и оболочины. бст тото зрозу- 
м:ле, бо там каждый гость достав каждого дня 
свіжу постель, 10 ручников и 2 простыні. 

Великы готел! мают кромі того импозант- 
ны басены с переплываючом морском водом. 
хупелі в басенах можзна брати цілый день. 


= 


‘лярной” в ціні детайличной, не высшой 

Заряджене в справ! грунт. податку. 


В Дневнику Законов оголошено зарядже- 
нє Мин. Финансов, котре порядкує вс] справы 
звязаны с грунтовым податком. 

Меже иншим, справу доручаня платничих 
наказов упорядковано такым способом. же бу- 
дут они доручаны лем тым платникам, котрых 
трунтовый податок перевысшат суму 110 зл. 
Инших платников буде повідомляти ся ведля 
принятых місцевых звычазв. 

Заряды гмин сут тепер обовязаны прини- 
мати вплаты на рахунок грунтового податку 
от платников, котрых грунтовый податок вст 
низший як 110 зл. Тым платникам заряды 
гмин будут высылати также упомненя на не- 
заплаченый податок грунтовый. Веі, котры 
платят податок высший як 110 зл.-будут 
Бплачати тот податок в касах уряду скарбо- 
вого. 

Также упорядковано справу льгот в грун- 
товом порядку с причины шкоды, втраты. або 
елементарной біды. Платникы, котры понесут 
шкоду в землеплодах и живом инвентарі 
причины елементарной біды. и котрых дохо- 
ды поменьшат ся от того о 15%. могут стара- 
ти ся о льготы. Льготы будут уділяны через 
отложенє, розложенє на раты и через частич- 
ну або полну амортызацию грунтового подат- 
ку разом с додатком самоуправным. Выдано 
также точны приписы, якы льготы будут да- 
вати с причины елементарных бід в лісах. 


Ціны кавы и чаю. 


В звязи с зарядженєм Мин: Сир. Вн. Нр. 
579—1. с дня 28. ІУ. т. р. Мин. Торг. и Пром. 
в порозумленю с представителями импортеров 
кавы и чаю усталило от дня 1. мая т. р. на 
пространств! цілого ‘краю слідуючи - ціны ка- 
вы и чаю: 

І. кавы в гатунках: Рио 7, Виктория 7, 
и в инших ровнорядных гатунках по 6,10 ал. 
за 1 кг.; А 

П. чаю в гатунках: Суматра, Цейльон и 
в гатунках и мішанках отвічаючих якостю тым‘ 
гатункам по 16 зл. за 1 кг. 

Кром! того Союз Импортеров собовявал ся: 

1) впровадити в случаю засуществованя 
возможности набытя дешевших гатунков ка- 
вы (нпр. Робуста, Конго або Анголя) на рынок 
внутренный постепенно гатунок кавы ,.попу- 
як 
6,10 зл. за 1 кг. 

2) вапевнити достаточне запотребоване 
внутренного рынку в вычислены гатункы ка- 
вы и чаю, котре буде выносити штонайменьше 
60% загального запотребованя; 

3) удержати, яко обовязуючи теперешны 
ціны детайличны кавы и чаю лучших (дороз- 
ших) татунков; 

4) не погоршити якости жадного гатунку 
кавы и чаю; 

5) запевнити детайлистам в цінах обовя- 
зуючих от 1. мая зыск брутто не высший як 
10% при каві и 12,5% при чаю; ~ 

6) позбавити возможности набытя товару 
у членов Союза тых детайлистов, котры не 
подпорядкуют ся повысшим цінам и 

7) счеркнути с листы Центр. Ком. Приво- 
зовой тых импортеров, членов Союза, котры 
бы продавали каву и чай детайлистам, побе- 
раючим за тоты товары ціны высши от уста- 
леных. 

О жаданю и побераню высших цін нале- 
жит повідомляти уряды гминны и городскы, 
котры донесут о том Староству в шли ука- 
раня. 


т 

Весняны лікарскы зела. 


Ніт в нашем краю такой закутины, где не 
росли.бы зела, маючи курацийны свойства и 
уживаны в медыцыні. Але, на жаль, зела т0- 
ты марнуют ся часто, а аптекы спроғаджают 
их с чужих краєв. Зела тоты квитнут и при- 
стают в ріжной порі року и тому зберанєм их 
можна заняти ся от вчасной весны аж до поз- 
дной осени, запевняючи собі поважны дохо- 
ды. Заняти ся тым могут діти и люды стар- 
ши, або слабы, котры не надают ся до тяж- 
кой роботы. 

Кто однак хоче заняти ся зберанєм зел. 
ростучих дико, мусит познакомити ся с гдея- 
кыма приписами и ведля них поступати, бо 
иначе шкода єто роботы. Так нпр. одны зела 
сушит ся на сонци, другы — в тіни и кто. не 
прим:нит ся до тых жадань, тот знищит зе- 
ла, бо не будут они мати ани барвы, ани <ма- 
ку, ани запаху, одным словом втратят всяку 
вартость. 

Кром! того треба ся старати о тото, што- 
бы мати одного зела дуже. Малым количе- 
ством аптыкар ся не интересув и не купит т9- 
вару. хоц бы и дешево, але дуже одного то- 
вару туртовник купит охотно и добре запла- 
тит. Тото жаданє ест легке до выполненя, бо 
звычайно зела выступают в гдеякых окрест- 
ностях в великых количествах в зависимости 
от климата, почвы и вмістимости в ней гдея- 
кых складников. Прото тыж треба зберати пе- 
редовсем лем тоты зела, котрых ест дуже. 

На весну можна зберати: квіт конвалии. 


Не марнуйме навозу. 


Ве! тыпы грунту в Польщі, а особенно в 
наших горах, сут того рода, же потребуют на- 
возов. Ніт у нас такых грунтов, котры бы без 
навозов давали добры вроды. Прото тыж най- 
головнійшим клопотом газды вст старати ся о 
достаточне число навозу. 

Звычайно стараня тоты идут в двох на- 
прямах, а именно: селянин старат ся: 1) о обор- 
ник и 2) купує навозы штучны. Кромі того в 
послідных часах сїіют селяне штораз частій- 
ше гдеякы ростины на навозы зелены. 

Натоміст совсем занедбаный и праві у нас 
незнаный ест компост, котрый вест знамени- 
тым навозом на лукы, пасовиска и яринны о- 
городы. Навоз тот заслугув на увагу тым боль- 
ше, же кром! кус заходу и роботы нич не кош- 
тує. Штож то вст тот компост и с чого он по- 
встав? 

Компост вст то порохнячка о высокой вар- 
тости навозовой, котра повстає через гнитє 
всілякых отпадков и нечистот, складаных с 
цілого господарства на одну купу. Заложенє 
и удержанє компостовой купы не вымагат жа- 
дного знаня и ест можливе в каждом тоспо- 
дарстві. 

Каждый газда найде тдеси за будынками, 
найлучше за стодолом місце, котре може пере- 
вначити на компостову купу и найде также до- 
сыть отпадков, с котрых робит ся компост. 
Найотвітнійше өст місце, легко затінене, хоро- 
няче перед великым пересушенем компосту и 
обезпечене перед курами, котрых требанє вст 
непожадане. 

Коли маме уж обране місце под компосто- 
ву купу. повинни мы всьо с поля и обыстя, 
што не має вартости яко паша, постелінє, або 
навоз, перезначати на компост и складати на 
купу. Як маме компост, не можна нам охабя- 
ти по межах и стежках буряну, якый выполе- 

квіт чорного бозу (бзику) и звычайный румя- 
нок пахнячий. 

Квіт конвалии зберат ся зараз, як заквит- 
не. Обрізує ся лем сам квіт без хвостиков, бо 
лем сам квіт має лічничи свойства. По обр:- 
заню розстелити як найтоньше и сушити на 
сонци. Чим скорше высохне, тым має ғысшу 
ціну. 2 

Чорный боз (бзик) квитне біло або ясно 
жолто. Назву „Чорный” достал от того, же єго 
ягоды сут праві чорны. бст то часто встріча- 
ный корч. часом вырастат яко невеличке де- 
ревце. Квитне обильно, Як заквитне, треба 
зрывати цілы кытайкы қвітя и сушити в ті- 
ни в продувном м:еци. Старший кріт, котрый 
уж перэквитат, не має вартости. По высушеню 
квіт треба осмыкнути и гоны вышмарити. До- 
бре высушеный квіт має мати барву білу, або 
легко - жолту. Высушеный на сонци, тратит 
барву, прото належит єго сушити в тіни. 

Румянок вст зело добре знане. До суше- 
ня для курацийных цілей надає ся лем квіт 
совсем молодый, котрый начинат ся розвива- 
ти. Квіт старший с опущеныма білыма лист- 
ками уж ся не надає, бо по высушеню кыр- 
шит ся на порошок. До сушеня обрыват ся лем 
самы головкы. 

Зела, старанно высушены, переховує ся 
в мішках, до котрых можна их аж и сильно 
напхати. Держати в сухом продувном м:сци. 
Также в мішках пересылат ся их до про- 
дажи. 


ме с грядок и с поля, ани вышмаряти смітя, а- 
ле тото всьо мусиме выносити на компостову 


купу. Такым способом ,компостова купа: буде 


рости скоро. 

бсли маме дуже материяла на компост, то 
найлучше вст закладати компостову купу каж- 
дого року, всли ест его меньше, то што другый 
рок. Штобы отладкы замінили ся в добрый 
навоз и добре перегнили, треба их часто (што 
найменьше три раз до року) перемішати. Пе- 
рекопуючи треба куш надати форму чотыро- 
угольну о высот! ?/4 до 1 метра. Верх выров- 
нати и заглубити радше до середины, штобы 
дожджева вода не стекала на бокы, а ЕлИва- 
ла ся до середины компостовой купы. 

Хютячи одержати добрый навоз о высо- 
кой вартости, треба до компосту додавати кус 
вапна, найлучше паленого, котре має тото 
свойство, же приспішат процес тнитя отпад- 
ков, а кромі того обогачат компост в важный 
навозовый складник. Компост належит также 
поляти часом гнояницом и додати до него от- 
ходы людскы, што обогачат компост в потас и 
азот. 

Компост став ся навозом втотчас, як 6ет 
совсем перегнилый. Добре приготовленый ком- 
пост вст незаступленым навозом, особенно на 
лукы и пасовиска, а также под тоты ярины, 
котры не любят свіжого оборника (цыбуля, 
чеснок, редьковка и инши) и под овочевы де- 
рева. Добре накомпостованє лукы выстарчат 
на пару т. Лукы навозиме, вывозячи ком- 
пост на весну и росшмаряючи его ровномірно 
по луці. Даючи компост под дерева, мішаме в- 
го © земльом, бо даный безпосередно на коре- 
ні, спричинят их ненормальный розрост. 

Добрым потасным навозом вст деревяный 
попел, котрый у нас также звычайно ся мар- 
нув. Особенно потребуют попелу: горох, физо- 
ла, боб и другы стручковы. Прото тыж попел 
належит складати до призначеной на тоту ціль 

‘скринь и на яр высівати под ростины етруч- 


ковы, а также на лукы, пасовиска и коничи. 

Через заложенє компосту и зберанє по- 
пелу увеличиме количество навову, котрого 
николи не вст за дуже. Тоты ріжны отпадкы 
господарскы, котры не приносят нам жадной 
користи, зам:нены на компост, дадут нам ве- 
ликый хосен и пополнят существуючи наво- 
зовы недостаткы. Вто раз отважит ся заложи- 
ти у себе компост и зберати попел. тот уж ни- 
коли не перестане тото робити, бо кромї по- 
рядку коло хаты. костає он ище навоз о вы- 
сокой вартссти. 


Як представляют ся того- 
рочны засівы. 


С великым заинтересованем слідят тепер 
люды стан засівов. Стан тот вст неодынако- 
вый. В Злученых Державах Амерыкы Полноч- 
ной увеличено значно пространство засіяного 
поля, але в гдеякых округах Злученых Дер- 
жав и Канады засівы потерпіли от посухы. 

Натоміст в щлой праві Европ! озимины 
утерпіли от долгыҳ дожджей. Лем в балкан- 
скых державах и в Италии стан озимин вст 
добрый. Во Франции и в Німеччині вегетация 
озимин через холодну погоду єст опозднена. 
3 многых місцах с причины долгых морозов 
без прикрывы сніжной мусіли, так як и у нас, 
озимины выорати. Через тото подорожіли 
сильно яры зерна. 

С посл:дных докладов народных комиса- 
риятов в совітской Росии о стані весняных за- 
сївов выникат, же в тек. року весняны упра- 
вы опозднили ся там сильно. До конца марта 
засіяно там 5 и ?/з милиона гектаров поля, 
аджек оз и */з милионов гектаров меньше, як 


‚ попередного року. Особенно планно представ- 


ляют ся засівы в урожайных землях украин- 
скых над Чорным Морем. 

На загал засвы представляют ся в том 
року не надто добре. Але не знати, што при- 
несут найблизши тыждні. Прото тыж трудно 
уж тепер бавити ся в пророка и кричати, же 
того року будут скупы жнива. 


Нищити кретовиска, а не 
убивати кретов. 


Крет ест уважаный часто за шкодника. 
бст то мнінє ошибочне, бо крет не живит ся. 
коренями рослин, як то гдеякым ся здає, лем 
хробаками, пендраками дожджанками и гусе- 
ницами многых шкодливых комах, котры жи- 
ют в землі. Там, где сут креты, там напевно 
вет в землі много шкодников, котры крет ни- 
щит и очищат с них почву. 

С той причины крета убивати не треба, бо 
он єст помочником газды так само, як и спі- 
ваючи пташкы, котры также нищат шкодли- 
вы мухы и комахы. Прото тыж так креты, як 
и птахы повинен селянин хоронити. 

бели бы однак на поли, або на луці кре- 
ты розмножили ся занадто и вышмаряли за 
дуже куп землі, то. треба тоты купкы росшма- 
ряти лопатом. Через кретовиска має газда все 
меньше шкоды, як от пендраков и другых 
подземельных шкодников, котры подгрызают 
корені рослин. 


ПОМІЩАЙТЕ 
ОГОЛОШЕНЯ 
„ЛЕМКО“, 


В ГАЗЕТІ 

Що чути в світі. 


Найстарший образ Исуса Христа. На 05- 
щом собраню виртенбергского товариства ан- 
тропольогичного выголосил німецкый ученый 
д-р. Ватцинтер, професор универсытета в Ту- 
бинген, цікавый отчит о выкопалисках в ста- 
ринном місті Дура над Евфратом. 

В том именно містї нашол д-р. Ватцинтер 
найстарше подобие Исуса Христа. Образ пред- 
ставлят Спасителя. яко молодца. Он был по- 
міщеный в одной хаті, заміненой на капли- 
цу в р. 232. т. є. перешло тысяч семсот літ то- 
му назад. 

В початках християнства не мальовали а- 
ни не різбили постати Исуса Христа. Перед 
открьивєм д-ра Ватцингера за найстарши по- 
добия Христа уважано тоты, котры найдено в 
римскых катакумбах и котры походят с р. 0- 
коло 300. 


Смертельны скокы людей - птахов. ВБ по- 
слідных часах люды силят ся на тото, штобы 
літати, як птахы по воздусі. Пробы тоты кон- 
чат ся однак часто смертю смльчаков. 

Дня 25. квітня т. р. в часі летничих по- 
писов над Венсен коло Парыжа згынул слав- 
ный человік - птах Клементий Сон. амерыка- 


нец. оден с найотважнійших скакунов воз- 
душных. 
На тыждень передом згынула так само 


Едыта Клерк (француска). Клерк ишла вся- 
ди, где отбывали ся найопаснійши пописы со 
скоками. Бесїдовано, же тлядат смерти. Была 
она вдова по летчику, котрый убил ся, пада- 
ючи разом с самолетом. О ней гварено, же гля- 
дат подобной смерти. Пятсот раз скакала она 
с самолета и все выходила ціло. Але смерть не 
дає бавити ся с собом безкарно и за 501-им 
разом перед місяцом скочила и убила ся на 
МЇСЦИ. 

В тыждень погодивше случило ся тото са- 
мо с Соном. Сон был то здоровый румяный 
молодец, котрый о скоках бесідовал: — Ах. то 
така дурничка! Скаче ся с самолета, як птах 
и летит ся в воздусі яке 3 тысячи метров. На 
высот! 500—600 метров, отверат ся крыла и 0- 
падат поволи на землю. 

Таку „дурничку” показал Сон дня 25. кв1- 
тня, але тым разом закончила ся она страш- 
но. Сон взнес ся на самолет! на 3. км. высоко 
и выскочил с самолета. Початково видно было 
лем малу білу кульку, котра опадала штораз 
ниже. Уж видно добре вто крыла, але в том 
момент! псує ся штоси в єго воздухоплаватель- 
ных прирядах и он падат на землю. Сильно 
потолченого, со слабыма проявами житя, пере- 
везено єго до шпиталя, где помер по пару го- 
динах. ( 


Борба со здичилым котом. В лісах в окре- 
стности Смырны в Турции розмножили ся зди- 
чилы коты. Стали ся они утрапленем для м!- 
сцевого населеня. 

Недавно здичилый кот задуёил хлопу яг- 
ня. Хлоп заставил недалеко обыстя желза и 
по пару днях злапал ся в тоты желіза кот. Ко- 
ли хлоп наближил ся, штобы убити кота, кот 
вырвал ся и шмарил ся на хлопа. На счастє 
недалеко были люды, котры прибіжали на ра- 
тунок. По долшой борбі удало ся кота застрі- 
лити килькома выстрілами с револьвера. В 
борбї той однак кот покалічил пару людей. 

Самоход с панцерным шклом. В Полудне- 
вой Амерыці єст мала республика Гондурас. 
котра має веьото 1.500 самоходов и 30 мото- 
цыклей. Але презыдент той республикы мав 
прекрасне авто маркы Паккард, в котром ши- 
бы сут зроблены со шкла. отпорндго на кулі. 

В державах полуднево-амерыканскых бы- 
ают так часто повстаня и замахы на презы- 
дентов. же таке авто може ся придати. 

Затонул грецкый корабель. Грецкый ко- 
рабель ,.Етеус”, котрый выіхал с углем с при- 
стани в Гдыні, штобы перевезти єго до Арген- 
тыны столкнул ся дня 10. мая с амерыкан- 
скым кораблем „Насаба” недалеко острова 
Борнгольм. Причином найханя одного корабля 
на другый была густа тмла, серед котрой не 
видно нич было на пару кроков. Удар был так 
сильный. же пароход. амерыканскый перебил 
стіну в грецком корабли, от чого тот корабель 
затонил ся. Јюдей выратовано и они переіха- 
ли на амерыканском пароході до Гдыні. 


Вісти с краю. 


Мыло подешевіло о 10 до 15%. На внесе- 
нє комисии контролі цін. Мин. Пром. и Торг. 
порозуміло ся с Начальным Союзом Промы- 
сла Мылярского и обнижило ціны мыла в де- 
тайличной торговл: — одны. гатункы о 10%, 
а другы 0 15%. Середны и планьши татункы 
мыла до праня подешевіют о 15%. ( 

бсли бы купцы жадали теперешных цін, 
або цін мало обниженых, належит о том доно- 
сити властям, котры потятнут выновных до 
острой ствитственности. 

И зубом можна ся задусити. Недавно в 
Вартшавї малый хлопчина Гробельскый захво- 
рил тяжко. а єго товариш Пьотровскый умер 
серед такых самых болей. Вмерлу дітину под- 
дано секции в Заведеню Судовой Медыцыны 
и аж тепер выяснила ся причина смерти. 

В желудку найдено нестравлены карто- 
флі, а в гыртани зуб. 

Стверджено, же Пьотровскый. котрого ма- 
ти торгує яринами, забрал до кышен! пару 
картофлей и сіл их суровы разом с товари- 
шем на луці за хатом. Діти достали сильны 
корчи и побіжали до дому. На сходах Пьо- 
тровскый упал и выбил собі два зубы, котры 
заткали му гыртань и стали ся причином у- 
душеня дітины. Гробельского уратовано. 


Отвіт. редактор: Гарас Громосяк в Крыниці. 


мањ. Е] 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 


ОТ НУЖДЫ И ГОЛОДА, АБО ЗЛОЖИТИ ДІТЯМ ВІНО, 
аана таана и 


НЕХАЙ ЯКНАЙСКОРШЕ 


заасекурує ся 
в асекурацийном Товаристві 


ВИТА и КРАКОВСКЕ 


во ЛЬВОВІ 


Асекурацию принимают на цілой Лемковщин! 
представителі: гг. Осиф Ямовицкый — Крыница - Село 
и Михаил Перелом — Сянок. 


18. (152) 


Выбух попельничкы. Икар ветерынарии 
Виктор Базильчук мал в себе попельничку 
зроблену с части гранату. Недавно шмарил 
он до попельничкы выпалену цыгаретку. Внет 
потом наступил выбух и попельничку росор- 
вало. Показало ся, же в попельничц! находил 
ся неушкодженый запальник гранату. 

Черепкы попельничкы поранили 
Базильчука. 


ТЯЖКО 


Рыбы живородкы. Відомо, же рыбы и га- 
ды вылягают ся с яичок, котру называме и- 
кром. Але меже нима находят ся также вы- 
ключеня. 

Гдеякы рыбы и гады родят ся живы. До 
такых належит оден татунок ящуркы. котру 
называме живородком. 

Тепер в залив! Пуцком появили ся также 
жиғородны рыбы. Рыбакы польскы рідко 
коли их ловят, 00 появляют ся у нас рідко 
Сут то так званы квапы. 

тых рыб занотовано в р. 


ив малом числі. 
Найбольши ловлі 
1925. в. залив! Пуцком. 


Лист до Пана Бога. Почтовый Уряд в 
Вильн! достал лист адресованый „до Пана Бо- 
та”. Лист тот отворено, штобы найти адрес вы- 
сылаючого. В коперті находил ся лист сліду- 
ючого содержаня: 

„Любый Боже! Пишу до Тебе и прошу Тя, 
выслухай мя Боже, мы страшно бідны. Мама 
має нас всіх семеро, а няньо нас оставил. Уж 
другый рочок, а мы нич не маме, ани чере- 
вичков, ани одежи, ани ідла. То мы Тя Боже 
просиме троє: я Елена, 8 літ, ученица П-0й 
клясы и мои два браты, Рысь має 6 рочков и 
Исидорок 2 рочкы”. — Подписана Елена Кун- 
цевич, Вильно, угол Швайцарскый 3—6. 

Почтовый Уряд переслал лист. Доброді- 
тельному Товариству. Товариство выслало сво- 
вго делегата, котрый отнашол родину, зложену 
с матери и 6-ро маленькых діточок, с котрых 
найстарша — Елена має 8 літ. Родина жиє в 
страшной нужді. Отец, раненый на войнї, зва- 
риовал и направду перед двома роками вышол 
с дому и не вернул. Мати хапат ся каждой ро- 
боты и замыкат діти в хаті. 


КУПЛЮ ВЕЛИКУ ИЛЮСТРОВАНУ БИБЛИЮ 
0. МАЩАКА. 


Адресовати до администрации „Лемка“ 
Крыница. 


